De la Pământ la Lună
Teritoriul Statelor Unite a constituit cadrul în care s-au desfășurat mai multe romane ale lui Jules Verne, cum este cazul în "De la Pământ la Lună", "Întâmplări neobișnuite", "Testamentul unui excentric" și "Stăpânul lumii". În unele romane, el reprezintă punctul de pornire ("Robur Cuceritorul", "César Cascabel") sau de terminare ("Căpitan la cincisprezece ani"), sau doar o etapă a călătoriei ("Ocolul Pământului în 80 de zile"). De fiecare dată însă, Verne prezintă la modul general istoria și geografia locurilor, fie apelând la un joc pentru a străbate cât mai mult din teritoriul american (cum se întâmplă în "Testamentul unui excentric"), fie inventând locuri care nu există în realitate (ca în "Stăpânul lumii").